OpenLLM-France/wikimedia huggingface dataset:
# Microscopi confocal

Un microscopi confocal és un microscopi capaç d'obtenir imatges tridimensionals d'un objecte com, per exemple, d'una cèl·lula. Es basa en un principi similar al d'un microscopi de fluorescència, però s'utilitzen dos diafragmes confocals –és a dir, que té el mateix focus–, un situat davant de la mostra i l'altre darrere; d'aquesta manera es pot dirigir la il·luminació a un únic punt de la mostra.
S'utilitza un làser com a font lluminosa, i amb la seva llum es va escombrant la mostra en tots els punts del volum de l'objecte, pla a pla. Es van creant moltes imatges bidimensionals que un ordinador interpreta i, posteriorment, acaba generant una imatge tridimensional completa.
El principi del microscopi confocal va ser descrit per Marvin Minsky el 1953, però no va ser fins a finals dels anys 80 que van aparèixer models comercials, posant aquesta tècnica a disposició de nombrosos laboratoris. Actualment, la microscòpia confocal és molt utilitzada en biologia així com en ciències dels materials.

## Referències

* ↑ Marvin Minsky: Microscopy Apparatus, US Patent 3.013.467 Arxivat 2020-08-01 a Wayback Machine. (entregat el 7 de novembre 1957, concedit el 19 de desembre 1961).

## Enllaços externs

* Introducció a la microscòpia confocal (anglès)
* Un microscopi confocal virtual (anglès)
* Microscopia confocal (anglès)
# Tauró follet

El tauró follet (Mitsukurina owstoni) és una espècie tauró lamniforme de la família Mitsukurinidae. Pot assolir els 3,85 m de longitud. Viu entre els 30 i els 1300 m de fondària.

## Referències

* Fordham et al (2006). Tauró follet. Llista Vermella de la UICN, Unió Internacional per a la Conservació de la Natura, 2006. Consultat el 8 de desembre del 2007 (en anglès).
# Avi Wigderson

Avi Wigderson (hebreu: אבי ויגדרזון) (Israel, 9 de setembre de 1956) és un informàtic i matemàtic israelià. És professor a l'escola de matemàtiques de l'Institut d'Estudis Avançats de Princeton, Nova Jersey, Estats Units d'Amèrica. Els seus interessos de recerca inclouen la teoria de la complexitat computacional, els algorismes paral·lels, la teoria de grafs, la criptografia, la computació distribuïda i les xarxes neuronals.
Wigderson va rebre el premi Abel el 2021 pel seu treball en informàtica teòrica. També va rebre el premi Turing 2023 per les seves contribucions a la comprensió de l'aleatorietat en la teoria de la computació.

## Primers anys i estudis

Avi Wigderson va néixer a Haifa (Israel), descendent de supervivents de l'Holocaust. Wigderson es va estudiar a la Hebrew Reali School de Haifa i va fer els seus estudis de grau al Technion de Haifa, on es va graduar el 1980. Va continuar els estudis de postgrau a la Universitat de Princeton, on es va doctorar en informàtica el 1983 després de completant una tesi doctoral, titulada "Estudis en complexitat computacional", sota la supervisió de Richard Lipton.

## Carrera acadèmica

Després de treballs de curta durada a la Universitat de Califòrnia a Berkeley, al Centre de Recerca IBM Almaden a San José (Califòrnia), i a l'Institut de Recerca en Ciències Matemàtiques de Berkeley, es va incorporar a la Universitat Hebrea de Jerusalem el 1986. El 1999 va ocupar una plaça a l'Institut d'Estudis Avançats, i el 2003 va renunciar a la seva posició a la Universitat Hebrea per ocupar la residència a temps complet a l'Institut d'Estudis Avançats de Princeton.

## Referències

* ↑ Wigderson, Avi (22 May 2014), Resumé, <http://www.math.ias.edu/~avi/CV_shortbio/Drupal_CV/avicv_5_22.pdf>. Consulta: 7 març 2016
* ↑ «Faculty | IAS School of Mathematics». www.math.ias.edu, 04-08-2008. Arxivat de l'original el 5 August 2020. [Consulta: 19 juny 2020].
* 1 2 Short biography Arxivat 12 June 2010 a Wayback Machine. from Wigderson's web site, retrieved 3 May 2010.
* ↑ «Avi Wigderson GS '83 awarded Abel Prize». The Princetonian. Arxivat de l'original el 22 March 2021. [Consulta: 4 abril 2021].
* ↑ «Wigderson Named Turing Awardee for Decisive Work on Randomness – Communications of the ACM» (en anglès americà), 10-04-2024. Arxivat de l'original el 10 April 2024. [Consulta: 10 abril 2024].
* ↑ «Avi Wigderson of the Institute for Advanced Study is the recipient of the 2023 ACM A.M. Turing Award» (en anglès). awards.acm.org. Arxivat de l'original el 10 April 2024. [Consulta: 10 abril 2024].
* ↑ «Avi Wigderson and the Second Golden Era of Theoretical Computing – Ideas | Institute for Advanced Study» (en anglès). www.ias.edu, 16-03-2021. Arxivat de l'original el 16 March 2023. [Consulta: 19 març 2021].
* ↑ Wigderson, Avi. Studies in computational complexity (en anglès), 1983.
* ↑ Avi Wigderson al Mathematics Genealogy Project..
# Orde de l'Àguila Roja

L'Orde de l'Àguila Roja (en alemany: Roter Adlerorden) va ser un orde de cavalleria del Regne de Prússia instituït pel príncep hereu de la Casa de Hohenzollern Jordi Guillem de Brandenburg-Bayreuth el 17 de novembre de 1705, i va finalitzar després de la derrota en la Primera Guerra Mundial i la subseqüent fi de l'Imperi Alemany, el 1918.
Era concedit a civils i a militars, fossin prussians o no, en reconeixement del valor en combat, lideratge i mèrit militar.
# Club Deportivo Coslada

El Club Deportivo Coslada és un club de futbol espanyol amb seu a Coslada, a la Comunitat de Madrid. Fundat l'any 1972, juga a Preferent al Nivell 6 de la piràmide del futbol espanyol, celebrant els partits a casa a l'Estadi Municipal El Olivo, amb una capacitat de 2.500 seients.

## Temporada a temporada

| Temporada | Tier | Divisió | Posició |
| 1973/74 | 8 | 3a Categoría | 2n |
| 1974/75 | 8 | 3a Categoría | 2n |
| 1975/76 | 7 | 3a Cat. Pref. | 19è |
| 1976/77 | 8 | 3a Categoría | 10è |
| 1977/78 | 9 | 3a Categoría | 8è |
| 1978/79 | 9 | 3a Categoría | 2n |
| 1979/80 | 8 | 3a Cat. Pref. | 7è |
| 1980/81 | 8 | 3a Cat. Pref. | 6è |
| 1981/82 | 8 | 3a Cat. Pref. | 3r |
| 1982/83 | 7 | 2a Categoría | 3r |
| 1983/84 | 6 | 1a Categoría | 1r |
| 1984/85 | 5 | Preferente | 11è |
| 1985/86 | 5 | Preferente | 10è |
| 1986/87 | 5 | Preferente | 6è |
| 1987/88 | 4 | 3a | 18è |
| 1988/89 | 5 | Preferente | 4t |
| 1989/90 | 5 | Preferente | 5è |
| 1990/91 | 5 | Preferente | 11è |
| 1991/92 | 5 | Preferente | 7è |
| 1992/93 | 5 | Preferente | 2n |
| 1993/94 | 5 | Preferente | 3r |
| Temporada | Tier | Divisió | Posició | Copa del Rei |
| 1994/95 | 4 | 3a | 18è | |
| 1995/96 | 4 | 3a | 16è | |
| 1996/97 | 4 | 3a | 15è | |
| 1997/98 | 4 | 3a | 9è | |
| 1998/99 | 4 | 3a | 3r | |
| 1999/00 | 4 | 3a | 1r | |
| 2000/01 | 4 | 3a | 8è | Preliminary round |
| 2001/02 | 4 | 3a | 19è | |
| 2002/03 | 5 | Preferente | 3r | |
| 2003/04 | 4 | 3a | 18è | |
| 2004/05 | 5 | Preferente | 2n | |
| 2005/06 | 4 | 3a | 10è | |
| 2006/07 | 4 | 3a | 18è | |
| 2007/08 | 5 | Preferente | 12è | |
| 2008/09 | 5 | Preferente | 4t | |
| 2009/10 | 5 | Preferente | 3r | |
| 2010/11 | 4 | 3a | 20è | |
| 2011/12 | 5 | Preferente | 10è | |
| 2012/13 | 5 | Preferente | 11è | |
| 2013/14 | 5 | Preferente | 12è | |
| 2014/15 | 5 | Preferente | 7è | |
| 2015/16 | 5 | Preferente | 6è | |
| 2016/17 | 5 | Preferente | 5è | |
| 2017/18 | 5 | Preferente | 9è | |
| 2018/19 | 5 | Preferente | 10è | |
| 2019/20 | 5 | Preferente | 8è | |
* 13 temporades a Tercera Divisió

## Enllaços externs

* Club Deportivo Coslada - Lloc web oficial (en castellà)
* Fitxa a Futmadrid (en castellà) (archived)
# GM Food

GM Food (anteriorment Miquel Alimentació) és un grup d'empreses dedicades al sector de la distribució d'aliments fundat a Figueres el 1924. El 2014 va facturar 900 milions d'euros, i disposava de més de 2.000 punts de venda a l'estat espanyol, sota diverses marques comercials, entre les quals destaquen els supermercats Suma, Spar o Gros Mercat. El 30 de setembre del 2015 es va anunciar la seva venda al gegant de l'alimentació xinesa Bright Foods, un conglomerat industrial públic xinès ubicat a Xangai. La venda es va fer per un import de 110 milions d'euros. Amb la venda, la família Miquel, fundadora i fins al moment propietària del negoci, va quedar completament fora de l'accionariat. L'empresa tindrà com a president a Zhijun Clui i mantindrà com a director general a Pere Laymon.
El 2018 Bright Foods canvia el nom de Miquel Alimentació per GM Food, i el 2021 Transgourmet (de Swiss Coop Group) compra GM Food.

## Vegeu també

* Ramon Miquel i Ballart

## Referències

* 1 2 «La suiza Coop se impone a Covalco y compra GM Food». La Vanguardia Ediciones. [Consulta: 5 maig 2023].
* ↑ Manresa, Júlia «Miquel Alimentació passa a mans xineses per 110 milions». Diari Ara, 01-10-2015 [Consulta: 11 octubre 2015].
* ↑ Gastesi, Aintzane «Bright Foods creará una plataforma para exportar productos a China» (paper). La Vanguardia, 01-10-2015, p. 63 [Consulta: 11 octubre 2015].

## Enllaços externs

* GM Cash
* Transgourmet ibérica
* Swiss Coop Group
# Combinada nòrdica als Jocs Olímpics d'hivern de 1968

Als Jocs Olímpics d'Hivern de 1968 celebrats a la ciutat de Grenoble (França) es disputà una prova de combinada nòrdica en categoria masculina. La competició se celebrà entre els dies 10 (prova de salt amb esquís) i 12 de febrer (prova de 15 quilòmetres d'esquí de fons) de 1968 a les instal·lacions esportives de Grenoble.

## Comitès participants

Hi participaren un total de 41 esquiadors de 13 comitès nacionals diferents.
| Àustria (3) Estats Units (4) Finlàndia (3) França (3) Itàlia (2) | Japó (4) Noruega (4) Polònia (4) RDA (3) | RFA (4)  Suïssa (1) Txecoslovàquia (2) Unió Soviètica (4) |

## Resum de medalles

| Or | Argent | Bronze |
| Franz Keller | Alois Kälin | Andreas Kunz |

## Medaller

| Posició | País | | | | Total |
| 1 | RFA | 1 | 0 | 0 | 1 |
| 2 | Suïssa | 0 | 1 | 0 | 1 |
| 2 | RDA | 0 | 0 | 1 | 1 |
| Total | Total | 1 | 1 | 1 | 3 |

## Resultats

| Posició | Esquiador | Punts |
| 1 | Franz Keller | 449,04 |
| 2 | Alois Kälin | 447,99 |
| 3 | Andreas Kunz | 444,10 |
| 4 | Tomáš Kučera | 434,14 |
| 5 | Ezio Damolin | 429,54 |
| 6 | Józef Gąsienica | 428,78 |
| 7 | Robert Makara | 426,92 |
| 8 | Viatxeslav Driaguin | 424,38 |
| 9 | Roland Weißpflog | 424,30 |
| 10 | Hiroshi Itagaki | 141,65 |
| 11 | Karl-Heinz Luck | 414,02 |
| 12 | Tõnu Haljand | 412,68 |
| 13 | John Bower | 411,16 |
| 14 | Günther Naumann | 410,89 |
| 15 | Józef Daniel Gąsienica | 407,76 |
| 16 | Ladislav Rygl | 407,28 |
| 17 | Fabio Morandini | 398,26 |
| 18 | Erwin Fiedor | 395,93 |
| 19 | Mikhail Artyukhov | 391,90 |
| 20 | Jan Kawulok | 387,91 |
| 21 | Mikkel Dobloug | 387,22 |
| 22 | Georg Krog | 383,76 |
| 23 | Akemi Taniguchi | 383,14 |
| 24 | Katsutoshi Okubo | 382,23 |
| 25 | Alfred Winkler | 381,59 |
| 26 | James Miller | 378,38 |
| 27 | Markus Svendsen | 377,85 |
| 28 | Kåre Olav Berg | 375,60 |
| 29 | Hans Rudhardt | 374,74 |
| 30 | Ilpo Nuolikivi | 364,28 |
| 31 | Masatoshi Suto | 359,03 |
| 32 | Ulli Öhlböck | 358,00 |
| 33 | Esa Klinga | 356,74 |
| 34 | Waldemar Heigenhauser | 356,69 |
| 35 | Helmut Voggenberger | 341,97 |
| 36 | Raimo Majuri | 338,28 |
| 37 | Émile Salvi | 332,38 |
| 38 | Jean-Marie Bourgeois | 325,90 |
| 39 | Thomas Upham | 325,17 |
| 40 | Gjert Andersen | 323,69 |
| 41 | Gervais Poirot | 315,98 |

## Referències

* 1 2 «Olympedia – Nordic Combined at the 1968 Winter Olympics». [Consulta: 25 desembre 2024].
* 1 2 «Olympedia – Individual, Men». [Consulta: 25 desembre 2024].
# El ram de flors

El ram de flors, H. 260 (en txec Kytice), és una cantata per a soprano, mezzosoprano, tenor, baix, cor infantil, cor mixt i orquestra petita, composta per Bohuslav Martinů el 1937 sobre uns textos de Karel Jaromír Erben. Martinů la va dedicar al pintor Jan Zrzavý. Es va estrenar el 1938 a Praga sota la batuta d'Otakar Jeremiáš. La va dedicar al seu amic, el pintor Jan Zrzavý.
La dècada de 1930, tot i que en el moment de la composició de El ram de flors Martinů residia a París, va ser típica del creixent interès del compositor pel folklore txec i de Moràvia. Martinů va agafar textos de caràcter principalment de balada de les col·leccions de Karel Jaromír Erben i František Sušil. Els textos d'Erben són els mateixos que va utilitzar Dvořák a La núvia de l'espectre, la tardana tetralogia que inclou El follet de l'aigua.
Les condicions polítiques dels anys cinquanta van fer que Martinů no pogués assistir a les sessions d'enregistrament. El compositor mai va poder escoltar la peça interpretada en públic, però va tenir l'oportunitat d'escoltar una gravació emblemàtica de l'any 1955 feta per Karel Ančerl dirigint la Filharmònica Txeca, que va poder escoltar en disc a la casa d'un seu amic a Schönenberg.

## Moviments

* Part I:
** 1. Obertura;
** 2. La seva germana una venedora;
** 3. Idil·li;
** 4. La nena Cowherds;
** 5. Entrada;
** 6. El seu bonic amor
* Part II:
** 7. Una nadala
** 8. L'home i la mort

## Referències

* 1 2 3 4 Barnett, Rob. «Ressenya del disc» (en anglès). Musicweb. [Consulta: 22 novembre 2017].
* 1 2 Zahrádka, Jiří. «Programa de mà». Národní divadlo Brno. [Consulta: 10 març 2024].
* ↑ «Ressenya del disc» (en anglès). Gramophone. [Consulta: 22 novembre 2017].
* ↑ «Ressenya del disc» (en anglès). Presto Clasical. [Consulta: 22 novembre 2017].
# Axis Sally

Axis Sally era el sobrenom genèric donat a les personalitats de la ràdio femenina que emetien propaganda en anglès en nom de les potències de l'Eix europees durant la Segona Guerra Mundial. Aquests inclouen:
* Mildred Gillars, una alemanya nord-americana que emetia per l'Alemanya nazi. Va ser la primera dona de la història dels Estats Units que va ser condemnada per traïció pels Estats Units i després de la seva detenció a Berlín i el 8 de març de 1949 va ser condemnada de deu a trenta anys de presó.
* Rita Zucca, una italoamericana que va emetre per a la Itàlia feixista.
En els seus programes de ràdio, les dues figures conegudes com a Axis Sally solien combinar música swing amb missatges de propaganda destinats a les tropes nord-americanes. Aquests missatges acostumaven a ressaltar els avantatges de rendir-se, fomentar la por que les seves dones o parelles els estaven traint, i destacar que les forces de l'Eix coneixien la seva localització. Els soldats nord-americans escoltaven les transmissions de Gillars per la música popular, tot i que consideraven els seus intents de propaganda "risibles".

## Referències

* ↑ Dear, Ian. «Axis Sally». A: The Oxford Companion to World War II. Oxford: Oxford University Press, 2001. ISBN 9780198604464. OCLC 47356289.
* ↑ Lucas, Richard. Axis Sally: the American voice of Nazi Germany. Philadelphia, Pa.: Casemate, 2010. ISBN 9781935149804. OCLC 748408055.
* 1 2 Crofton, Ian. Traitors & Turncoats: Twenty Tales of Treason from Benedict Arnold to Ezra Pound. Londres: Quercus, 2009, p. 131. ISBN 9781848660113. OCLC 298185611.
* 1 2 Lucas, Richard World War II, 24, 5, 2010, pàg. 48.
# Comboi (emissora de ràdio)

Comboi és una emissora de ràdio musical privada del País Valencià dedicada als èxits en valencià creada al 2024 i pertanyent al grup Activa (Emisoras Musicales).
Comboi va emetre per primera vegada el 6 de maig de 2024, i el seu primer informatiu es va emetre el 8 de juliol del mateix any. De moment, a banda dels informatius, no hi ha programes de producció pròpia, com també ocorre amb les altres emissores del grup. Les cançons que s'hi emeten són d'arreu de la catalanofonia. L'indicatiu de l'emissora és la cançó Comboi, del grup Maluks.
El grup Emisoras Musicales posseeix, a més de Comboi, 23 emissores musicals més al País Valencià, Madrid i Múrcia, així com el canal de televisió musical Activa TV. Tret de Comboi, totes les cadenes del grup són en castellà.
Es tracta de l'única emissora temàtica d'àmbit valencià que emet tota la seua programació en valencià. Tot i ser una emissora privada, aquesta compleix així la funció que podria complir una futura segona emissora d'À Punt FM.

## Emissió
### FM

* València: 104.1 FM i 107.5 FM
* Vall d'Albaida (Ontinyent): 103.8 FM
* Marina Alta Nord (Dénia): 94.7 FM i 106.1 FM
* Marina Alta Sud (Xàbia i Calp): 87.8 FM

### DAB+

* València: DAB+ 8D
* Castelló: DAB+ 8D
* Alacant: DAB+ 9A
* Mallorca: DAB+ 7A

## Referències

* 1 2 ««A l’oient cal donar-li el que vol»». Diari La Veu, 07-06-2024. [Consulta: 12 març 2025].
* 1 2 3 4 5 6 7 8 9 «Naix Comboi, la primera emissora musical exclusivament en català del País Valencià». Vilaweb. [Consulta: 12 març 2025].

## Enllaços externs

* {https://www.emisorasmusicales.net/emisoras/comboi/ Oficial}
# Finn Helgesen

Finn Helgesen (Drammen, 25 d'abril de 1919 - Lørenskog, 3 de setembre de 2011) va ser un patinador de velocitat noruec que va competir durant les dècades de 1940 i 1950.
Va ser un jove patinador prometedor, que va quedar tercer en els 500 metres als campionats nacionals juvenils de1940, però la seva carrera va ser interrompuda per la Segona Guerra Mundial. El 1945 va reprendre els entrenaments i el 1948 va prendre part en els Jocs Olímpics d'Hivern de St. Moritz, on guanyà la medalla d'or en la prova dels 500 metres del programa de patinatge de velocitat. Quatre anys més tard, als Jocs d'Oslo, fou cinquè en la mateixa prova. En el seu palmarès també destaquen dos campionats nacionals dels 500 metres, el 1947 i 1949.
Es va retirar el 1956 i passà a exercir d'entrenador de patinatge de velocitat al seu club Oslo Skøiteklub durant gairebé 20 anys.

## Referències

* 1 2 3 «Olympedia – Finn Helgesen». [Consulta: 28 gener 2025].
* ↑ «SkateResults.com», 11-03-2007. Arxivat de l'original el 2007-03-11. [Consulta: 28 gener 2025].
# Projecció de Fischer

La projecció de Fischer és una representació dues dimensions de les molècules orgàniques tridimensionals obtinguda per mitjà d'una projecció gràfica. En les molècules orgàniques, els àtoms de Carboni (C) poden fer quatre enllaços covalents amb altres àtoms veïns. Aquesta estructura pren la forma d'un tetraedre que té com centre al C i situa en els quatre vèrtexs als àtoms enllaçats. En cas que els quatre grups enllaçats al C siguin diferents, la molècula resultarà asimètrica i es diu que té un carboni asimètric. Aquesta molècula presenta dues formes isòmers espacials (estereoisòmers) que mostren les mateixes propietats químiques però un comportament diferent en ser il·luminades amb llum polaritzada (mostren activitat òptica). Emil Hermann Fischer imaginà una representació plana (en paper) per distingir els dos estereoisòmers. Fent servir el gliceraldèhid com a model, una aldo-triosa i presenta un sol carboni asimètric, el C2.
Per situar un C quiral en projecció de Fischer cal situar la cadena de carbonis en posició vertical, amb el C quiral enmig. Fer que el grup més oxidat ocupi la posició superior. Girar la cadena fins que els C1 i el C3 s'allunyin, de l'observador alhora que el C2 quiral s'hi apropi. Fet això, els altres dos substituents H i OH, sobresortiran del pla a esquerra o dreta.
Fischer anomenà isòmer D-gliceraldèhid al que presentava l'OH a la dreta i isòmer L-gliceraldèhid al que presentava l'OH a l'esquerra
* Carboni quiral
* D-gliceraldèhid
* L-gliceraldèhid

## Vegeu també

* Projecció de Haworth
* Projecció de Newman
# Fòrum (publicació digital)

Fòrum és un periòdic digital andorrà creat l'any 2009 per Jaume Ramisa, a qui se li afegiria Julià Rodríguez; havien treballat junts en projectes com Informacions o Poble Andorrà. Publica sobretot notícies proporcionades per agències i articles d'opinió. Forma part de l'Associació Catalana de la Premsa Gratuïta i Mitjans Digitals. Es va concebre inicialment com a edició digital de la revista homònima en paper, de tirada mensual i en funcionament entre el febrer del 2004 i el juliol del 2005. Més endavant, aquesta mateixa revista es publicaria com a setmanari del 28 de setembre del 2009 al 8 d'octubre del 2010, quan s'optaria per mantenir solament la versió en línia. Actualment, l'edició web és finançada comercialment. Durant el 2020, segons dades pròpies, va obtenir una mitjana de 68.426 visualitzacions diàries i més d’1,3 milions de visitants únics.

## Referències

* 1 2 Doral, Alba «UN ECOSISTEMA MODERN: PREMSA ESCRITA» (PDF). Brevíssima història de la premsa andorrana. Ministeri de Cultura d'Andorra, 2022, pàg. 13 [Consulta: 27 desembre 2023].
* ↑ Univers Bertrana. L'entorn comunicatiu d'Andorra (PDF). Universitat d'Andorra, 1-10-2015, p. 65. ISBN 978-99920-3-059-2 [Consulta: 26 desembre 2023].
# Comitè Olímpic Etíop

El Comitè Olímpic Etíop (en amhàric: የኢትዮጵያ ኦሊምፒክ ኮሚቴ, codi COI: ETH) és el comitè olímpic nacional que representa Etiòpia als Jocs Olímpics d'estiu i altres competicions. L'organització és membre de l'Associació de Comitès Olímpics d'Àfrica. La seva seu es troba a Addis Abeba.

## Història

El 1948 es va fundar la Confederació Nacional d'Esports d'Etiòpia. Va ser aquesta organització la que va traslladar una moció de reconeixement al Comitè Olímpic Internacional el 1953. El 1954 l'organització etíop va ser oficialment reconeguda pel COI a la sessió del 15 de maig que es va celebrar a Atenes. El 1968 es va fundar un comitè olímpic nacional independent de la confederació nacional, el Comitè Olímpic Etíop.
La primera participació d'Etiòpia als Jocs Olímpics va ser als Jocs Olímpics d'estiu de 1956, que es van celebrar a Melbourne. Els esportistes nacionals van participar en les proves d'atletisme i ciclisme. El primer esportista etíop que va participar als Jocs Olímpics d'hivern ho va fer el 2006 a Torí (Itàlia).
Des de la seva participació, el Comitè Olímpic Etíop ha fallat a la cita olímpica en tres ocasions; el 1976, 1984 i 1988 per raons polítiques, esdevenint una de les úniques tres nacions que ha boicotejat tres Jocs Olímpics.

### Presidents del Comitè Olímpic Etíop

| Etapa | Nom |
| 1948 - 1960 | Abye Abebe |
| 1960 - 1967 | Merid Menguecha |
| 1967 - ? | Yidnekechew Tessema |
| 1983 - ? | Tsegaw Ayele |
| 1989 - ? | Girma Yilma |
| 2004 - 2008 | Dagmawit Girmay Berhane |
| 2009 - 2017 | Berhane Kidanemariam Yehdego |
| 2017 - | Ashebir Woldegiorgis |

## Referències

* ↑ «Ethiopia | Olympics» (en anglès). COI. [Consulta: 11 agost 2024].
* 1 2 3 «Olympedia | Ethiopia» (en anglès). Olympedia. [Consulta: 11 agost 2024].
* ↑ «About us» (en amhàric). Comitè Olímpic Etíop. Arxivat de l'original el 24 març 2019. [Consulta: 11 agost 2024].
* ↑ «Ethiopia | Olympics» (en anglès). COI. [Consulta: 11 agost 2024].
* ↑ reporter, By our own «African nations boycott Montreal Olympics – archive, 1976» (en anglès). The Guardian, 19-07-2021. ISSN: 0261-3077.
* ↑ «Ethiopia has joined the Soviet-led boycott of the Los... - UPI Archives» (en anglès). [Consulta: 11 agost 2024].
* ↑ «Ethiopia says it will boycott Seoul Olympics - UPI Archives» (en anglès). [Consulta: 11 agost 2024].
* ↑ «Olympedia| Ethiopian Olympic Committee» (en anglès). Olympedia. [Consulta: 11 agost 2024].
# Tupaia grossa de Borneo

La tupaia grossa de Borneo (Tupaia tana) és una espècie de tupaia de la família dels tupàids. Viu a altituds d'entre 0 i 1.500 msnm a Brunei, Indonèsia i Malàisia. Els seus hàbitats naturals són els boscos de plana, així com els horts i els boscos secundaris. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, tana, significa ‘tupaia’ en malai.

## Referències

* ↑ Entrada «Tupaia tana (large treeshrew)» de la Paleobiology Database (en anglès). [Consulta: 26 octubre 2024].
* ↑ «tupaia grossa de Borneo». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 26 octubre 2024].
* ↑ Juman, M. M.; Sargis, E. J. «Tupaia tana» (en anglès). Llista Vermella d'Espècies Amenaçades de la UICN, 2023. DOI: 10.2305/IUCN.UK.2023-1.RLTS.T41501A229492631.en. [Consulta: 26 octubre 2024].
* ↑ Entrada «Tupaia» d'Animalia (en anglès).